गुवाहाटी , जुन 26 : समबारखालि रासियाआव जानाय FIFA बुहुम कापआव उरुगेआ हान्जा - A नि गेलेनायखौ रासियाजों गेलेना 3.0 आव देरहासारनो हायो आरो Group Stage आव जौसिन मासि आवग्रिना फोजोबो । 10 मिनीटआव उरुगेनि सिट्रायगार लुयिस सुवारेस आ Free Kick मोन्नानै गलखि गाहायनि आगदा खनाजों नेटआव जोसन्ना 1.0 आव सिगां लांनो हायो । 14 मिनीट उनाव उरुगेनि गेजेराव गेलेग्रा दैग लाझाल्टआ रासियानि देनिस चेरिसेवनि आयथिआव बलजों जोनाहोनायाव सुयसायद गल जायो आरो उरुगेआ 2.0 आव सिगांलांनो हाबावो । दसे उनाव रासियानि इगर समलनिकभआ फाउल खालामनानै गोमो कार्ड मोनो 36 मिनीटाव बिथांआ गोजा कार्ड मोन्ना लोगोफोरजों लोगोसे गेलेग्रा फोथारनिफ्राय ओंखारनो गोनां जायो आरो रासियाआ 10 गेलेगिरिफोरजों गेलेनो गोनां जायो । गिबि खावसे सम गेलेनाया 2.0 आव उरुगेआ सिगांलांना जोबो । गेलेनाय सम जोबनायथिं 90 मिनीट जानाय लोगो लोगो इदिनसन खाभानिआ गल सोनो हाबावनानै 3.0 आव उरुगेआ गोरलैयैनो देरहासारनो हायो । रेपारि मेना जोबनायाव 4 मिनीट सम बारायना होदोंब्लाबो 3.0 गलखौ रासियाआ सोलायहोनो हायासै । गुबुन फारसेथिं रासिया आरो उरुगे मोननैबो हान्जाया सिगांनि मोननै Group Stage गेलेनायाव देरहाना Next Round नि थाखाय सायख जाना दंखायो । नाथाय उरुगेआ Runners Up मोन्ना नै फैगौ सनिबाराव रासियानि सचि स्तेडियामाव गेलेगोन । 
बुहुम काप खुंगिरि रासियाखौ उरुगेआ 3.0 आव फेजेनो